## Program rada Savjeta za nacionalne manjine

### NN 106/2003 (2.7.2003.), Program rada Savjeta za nacionalne manjine

# SAVJET ZA NACIONALNE MANJINE

1383

Na teme­lju
Ustavnog zakona o pravima nacionalnih ma­njina (»Narodne novine« br. 155/02) članaka
35. i 36., stavaka 8. i 11., Savjet za nacionalne ma­njine na sjednici održanoj
12. lip­nja 2003. godine, donio je

## PROGRAM

### RADA SAVJETA ZA NACIONALNE MANJINE

I.

Savjet
za nacionalne ma­njine, radi sudjelova­nja nacionalnih ma­njina u javnom životu
Republike Hrvatske, a osobito radi razmatra­nja i predlaga­nja uređiva­nja i
rješava­nja pita­nja u svezi s ostvariva­njem i zaštitom prava i sloboda
nacionalnih ma­njina, donosi program rada. U ci­lju ostvariva­nja ma­njinskih
prava i sloboda Savjet će surađivati s nadležnim državnim tijelima i tijelima
jedinica samouprave, vijećima i koordinacijama nacionalnih ma­njina, odnosno
predstavnicima nacionalnih ma­njina, udrugama nacionalnih ma­njina i pravnim
osobama koje obav­ljaju djelatnosti od interesa za nacionalne ma­njine, međunarodnim
organizacijama i institucijama koje se bave pita­njima nacionalnih ma­njina, te
tijelima matičnih država pripadnika nacionalnih ma­njina u Repub­lici
Hrvatskoj.

II.

Savjet za nacionalne ma­njine će:

– predlagati tijelima državne vlasti da rasprave
pojedina pita­nja od znače­nja za nacionalne ma­njine, a osobito vezana za
provođe­nje Ustavnog zakona o pravima nacionalnih ma­njina i posebnih zakona
kojima su uređena ma­njinska prava i slobode;

– predlagati tijelima državne vlasti mjere ze unaprjeđiva­nje
položaja nacionalnih ma­njina u Republici Hrvatskoj ili na nekom ­njenom području;

– davati miš­lje­nja i prijedloge o programima javnih
radio postaja i javne televizije namije­njenih nacionalnim ma­njinama, te o
tretira­nju ma­njinskih pita­nja u programima javnih radio postaja i javne
televizije i drugim sredstvima priopćava­nja;

– predlagati poduzima­nje gospodarskih, socijalnih i
drugih mjera na područjima tradicionalno ili u znatnijem broju nasta­njenim
pripadnicima nacionalnih ma­njina kako bi se očuvalo ­njihovo postoja­nje na tim
područjima;

– tražiti od tijela državne vlasti i tijela lokalne i
područne (re­gionalne) samouprave podatke i izvješća potrebna za razmatra­nje
pita­nja koja se odnose na prava nacionalnih ma­njina;

– surađivati i organizirati zajedničke sastanke s
predstavnicima tijela državne vlasti i tijela lokalne i područne (re­gionalne)
samouprave, u čiju nadležnost spadaju pita­nja iz djelokruga Savjeta utvrđena
Ustavnim zakonom o pravima nacionalnih ma­njina i statutom Savjeta;

– surađivati s Uredom za nacionalne ma­njine Vlade
Republike Hrvatske;

– surađivati u pita­njima od interesa za nacionalne
ma­njine u Republici Hrvatskoj s nadležnim tijelima međunarodnih organizacija i
institucija koje se bave pita­njima nacionalnih ma­njina, kao i s nadležnim
tijelima matičnih država pripadnika nacionalnih ma­njina u Republici Hrvatskoj;

– surađuje s vijećima nacionalnih ma­njina,
koordinacijama vijeća nacionalnih ma­njina i udrugama nacionalnih ma­njina;

– raspoređivati sredstva koja se u državnom proračunu
osiguravaju za potrebe nacionalnih ma­njina, razmotriti godiš­nja izvješća o
troše­nju sredstava koja su im doznačena iz državnog proračuna i o tome
izvijestiti Vladu Republike Hrvatske i Hrvat­ski sabor;

– davati suglasnost na odluke koordinacija vijeća
nacionalnih ma­njina jedinica područne (re­gionalne) samouprave o odlukama o
zname­nju i simbolima nacionalnih ma­njina i načinu obi­lježava­nja praznika
nacionalnih ma­njina;

– donijeti statut Savjeta uz suglasnost Vlade
Republike Hrvatske, kojim se pobliže uređuje djelokrug i organizacija rada
Savjeta;

– donijeti pravilnik o unutar­njem redu stručne službe
Savjeta na prijedlog predsjednika Savjeta i ustrojiti stručnu službu za obav­lja­nje
stručnih i administrativnih poslova;

– donijeti program rada, financijski plan, završni račun
Savjeta;

– donijeti poslovnik o radu Savjeta.

Zagreb, 12. lip­nja 2003.

Predsjednik
Savjeta
**Aleksandar Tolnauer,** v. r.

Ostalo, NN 106/2003-1383